wickkiey/tamil-wikipedia-chunked huggingface dataset:
# ஏபிஓ குருதி குழு முறைமை

## பிறந்த குழந்தைகளில் குருதிச் சிவப்பணு சிதைவு நோய்

குழந்தைக்கும், தாய்க்கும் இடையேயான ABO குருதி வகை ஒவ்வாமை காரணமாக பொதுவாக பிறந்த குழந்தைகளில் குருதிச் சிவப்பணு சிதைவு நோய் (HDN - Hemolytic Disease of the Newborn) உருவாவதில்லை. தாயினதும், சேயினதும் குருதிகள் நேரடியாகக் கலப்பதில்லை. ஊட்டச்சத்துக்களும், ஆக்சிசனும் தாயிலிருந்து சேய்க்கும், காபனீரொக்சைட்டு, ஏனைய கழிவுப்பொருட்கள் சேயிலிருந்து தாய்க்கும் நஞ்சுக்கொடி ஊடாகவே கடத்தப்படுகின்றது. ABO இரத்த வகையின் பிறபொருளெதிரிகள் பொதுவாக IgM வகையைச் சேர்ந்தவையாக இருப்பதுடன், இவை நஞ்சுக்கொடியினூடாக செல்வதில்லை. எனவே தாயிலிருந்து சேய்க்கு பிறபொருளெதிரிகள் கொண்டு செல்லப்படுவதில்லை.  
ஆனாலும் குறைந்த வீதத்தில் ABO HDN உருவாகலாம். சிலசமயம் தாயில் காணப்படும் O- குருதி வகை, **IgG** வகையான ABO பிறபொருளெதிரிகளை உருவாக்கும். அவை நஞ்சுக்கொடியூடாக கடத்தப்பட்டு, பிறந்த குழந்தைகளில் குருதிச் சிவப்பணு சிதைவு நோய் ஏற்படக் காரணமாகின்றன. அரிதாக இருப்பினும், சிலசமயம் A, மற்றும் B குருதி வகையுள்ள தாய்க்கு பிறக்கும் குழந்தைகளிலும் இந்த ABO HDN என்னும் குருதிச் சிவப்பணு சிதைவு நோய் ஏற்படுகின்றது.
# ஏபிஓ குருதி குழு முறைமை

## பாரம்பரியம்

கிடைக்கிறது.]]  
| **AB** |  |  |  |  |  |
| --- | --- | --- | --- | --- | --- |
| **O** | O | O, A | O, B | A, B |  |
| **A** | O, A | O, A | O, A, B, AB | A, B, AB |  |
| **B** | O, B | O, A, B, AB | O, B | A, B, AB |  |
| **AB** | A, B | A, B, AB | A, B, AB | A, B, AB | } |  
தாய் தந்தை ஆகிய இருவரிடமிருந்தும் இரத்த வகை பாரம்பரியமாகப் பெறப்படுகின்றன. ABO இரத்த வகை ஒற்றை மரபணுவினால் கட்டுப்படுத்தப்படுகிறது. இந்த ABO மரபணு மூன்று மாற்றுருக்களைக் கொண்டுள்ளது: *i* , *I<sup>A</sup>* , மற்றும் *I<sup>B</sup>* . இந்த மரபணுவானது கிளைகோசைல்ட்ரான்ஸ்ஃபரேஸ் நொதியத்தைக் குறியாக்கம் செய்கிறது. இந் நொதியம் இரத்த சிவப்பணு பிறபொருளெதிரியாக்கிகளில் உள்ள கார்போவைதரேட்டு உள்ளடக்கத்தை மாற்றியமைக்கும் ஒரு நொதியமாகும். மனித உயிரணுவில் உள்ள ஒன்பதாவது நிறப்புரியின் நீண்ட கரத்தில் இந்த மரபணுவுக்குரிய மரபணு இருக்கை அமைந்துள்ளது.  
*I<sup>A</sup>* மாற்றுரு A வகையைத் தருகிறது, *I<sup>B</sup>* மாற்றுரு B வகையைத் தருகிறது, மற்றும் *i* மாற்றுரு O வகையைத் தருகிறது. *I<sup>A</sup>* மற்றும் *I<sup>B</sup>* ஆகிய இரண்டுமே *i* க்கு ஆட்சியுடையவை என்பதனால், *ii* நபர்கள் மட்டுமே O வகை இரத்தத்தைக் கொண்டிருப்பர். *I<sup>A</sup>I<sup>A</sup>* அல்லது *I<sup>A</sup>i* ஐ கொண்ட நபர்கள் A வகை இரத்தமும், *I<sup>B</sup>I<sup>B</sup>* அல்லது *I<sup>B</sup>i* ஐ கொண்ட நபர்கள் B வகை இரத்தமும் பெற்றிருப்பர். *I<sup>A</sup>I<sup>B</sup>* நபர்கள் இருவகை தோற்றவமைப்புக்களையும் பெற்றிருப்பர், ஏனெனில் A மற்றும் B ஆகியவை சிறப்பு ஆட்சியுடைய தன்மையான இணை ஆட்சியுடைய தன்மையைக் (codominance) கொண்டிருக்கின்றன. இணை ஆட்சியுடைய தன்மை என்னும்போது, பெற்றோரில் ஒருவர் A வகையும், மற்றவர் B வகையாகவும் இருந்தால், அவர்கள் AB வகை குழந்தையைப் பெற்றுக் கொள்ள முடியும். பெற்றோர்களில் ஒருவர் A வகையாகவும், மற்றவர் B வகையாகவும் இருப்பதுடன், இருவரும் இதரநுக அமைப்பைக் (*I<sup>B</sup>i* ,*I<sup>A</sup>i*) கொண்டிருப்பின், அவர்களுக்கு O வகை குழந்தையும் கிடைக்க முடியும்.  
ஒரு AB வகைப் பெற்றோராயின், பொதுவாக அவர்கள் உருவாக்கும் குழந்தைகள் A அல்லது B அல்லது AB யாகவே இருப்பர். காரணம் அங்கே O வகைக்குரிய பின்னடைவான மாற்றுரு இரு பெற்றோரிலும் இல்லை. ஆனால் சில சமயம் இந்த AB மாற்றுருக்கள் புணரிகளை உருவாக்கும்போது, ஒடுக்கற்பிரிவில், தனித்தனியாகப் பிரியாமல், மிக அண்மையாக இருக்கக்கூடிய இரு மாற்றுருக்கள் சேர்ந்தே ஒரு புணரிக்குள் பிரிந்து செல்வதுபோல் சென்றுவிடும். இதனால், சந்ததியில் *ஒன்றாகச் செல்லும்-AB* (Cis-AB) தோற்றவமைப்பு உருவாகும்.
# ஏபிஓ குருதி குழு முறைமை

## பாரம்பரியம்

#### "Cis AB versus regular (trans) AB"

*ஒன்றாகச் செல்லும்-AB* (Cis-AB) தோற்றவமைப்பு, A, B ஆகிய இரு பிறபொருளெதிரியாக்கிகளையும் உருவாக்கக்கூடிய ஒரு ஒற்றை நொதியைக் கொண்டுள்ளது. இதன் விளைவாக உருவாகும் இரத்த சிவப்பணுக்கள், A அல்லது B பிறபொருளெதிரியாக்கிகளை ஒரே அளவில் கொண்டிருப்பதில்லை. அவை வெவ்வேறான அளவில் இருப்பதனால் அவை A<sub>1</sub> அல்லது B இரத்த வகை என அறியப்படும். இது மரபியல் ரீதியில் சாத்தியமே இல்லாத இரத்த வகை உருவாகும் சிக்கலைத் தவிர்த்து விடுகிறது.
# ஏபிஓ குருதி குழு முறைமை

## வோன் வில்லிப்ராண்ட் காரணியுடன் உள்ள தொடர்பு

ABO பிறபொருளெதிரியாக்கி வோன் வில்லிப்ராண்ட் காரணி (vWF) கிளைக்கோபுரதத்திலும் வெளிப்படுத்தப்படுகிறது. இந்த காரணியானது குருதிப்பெருக்குக்கு எதிராக தொழிற்படும் தன்மை கொண்டது. உண்மையில், O வகை இரத்தமானது, இரத்த கசிவை முன்னதாகவே நிறுத்துகிறது என அறிய முடிகின்றது. vWF நீர்மத்தில் ஏற்படும் ஒட்டுமொத்த மரபியல் வேறுபாடுகளில் 30% ABO இரத்த வகையினால் விளக்கப்படக்கூடியதாக இருப்பதுடன், O வகை சாராத நபர்களை விட, O வகை இரத்தம் கொண்டவர்களில் பொதுவாக vWF கணிசமான அளவு குறைந்த நீர்மத்தைக் கொண்டுள்ளது (காரணி VIII).. மேலும், O குருதிவகையில், மிக அதிகளவில் காணப்படும் vWF -இன் Cys1584 (ஒரு அமினோ அமில பல்லுருத்தோற்றம்) வேறுபாட்டினால் vWF அதிக வேகமாக சிதைவடைகிறது: ADAMTS13 -க்கான மரபணுவானது (vWF-cleaving protease), ABO இரத்த வகை காணப்படும் அதே மரபணு இருக்கையில், ஒன்பதாவது குரோமோசோமில் (9q34) காணப்படுகிறது. குருதி உறைதலினால் பெறப்படும் ischemic stroke எனப்படும் பக்கவாதத்தை முதல் முறை பெறும் நபர்கள் இடையே vWF யானது அதிக அளவில் காணப்படுகின்றது. இந்த ஆய்வின் முடிவுகள் தெரிவிப்பது என்னவெனில், நிகழ்வானது ADAMTS13 பல்லுருத்தோற்றத்தால் பாதிப்படையாமல் இருப்பதுடன், ஒரு நபரின் இரத்த வகையே குறிப்பிடத்தக்க மரபியல் காரணியாக இருக்கின்றது.
# ஏபிஓ குருதி குழு முறைமை

## நோய்த் தொடர்பு

O வகையல்லாத குருதி வகைகளுடன் (A, B, AB) ஒப்பிடும்போது, O குருதி வகையானது squamous cell carcinoma வருவதற்கான சூழிடர் 14% குறைவாகவும், basal cell carcinoma வருவதற்கான சூழிடர் 4% குறைவாகவும் கொண்டிருக்கின்றது. கணையப் புற்றுநோய் வருவதற்கான சூழிடரும் குறைவாக இருப்பதாக அறியப்படுகின்றது. B பிறபொருளெதிரியாக்கியானது சூலகப் புற்றுநோய் வருவதற்கான சந்தர்ப்பத்தை அதிகரிப்பதாகவும் கருதப்படுகின்றது. Gastric cancer has reported to be more common in blood group A and least in group O.. இரைப்பை புற்றுநோயானது A குருதிவகை உடையவர்களில் அதிகமாகவும், O குருதிவகை கொண்டவர்களில் குறைவாகவும் இருப்பதாகவும் கூறப்படுகின்றது இந்த இரண்டு துணைக்குழுக்களும், குருதி மாற்றீட்டைப் பொறுத்தவரை ஒன்றையொன்று பாதிக்காதவையாகும், ஆனாலும், அரிதான சூழல்களில் இரத்த பரிமாற்றத்தின்போது சிக்கல்கள் எழக்கூடும். A மற்றும் B ஆகியவற்றை இரத்த வகைகளுடன் குறிப்பிடுவது, லூட்விக் ஹிர்ஸ்ஃபெல்ட் என்பவரால் முன்மொழியப்பட்டது.
# ஏபிஓ குருதி குழு முறைமை

## ABO மற்றும் Rh (Rhesus D) சோதனை முறைக்கான எடுத்துக்காட்டு

ஒரு A + (அதாவது A, Rh+) வகைக் குருதியானது எதிர்-A, எதிர்-B, எதிர்-Rh பிறபொருளெதிரிகளுடன் சேர்க்கப்படும்போது,
- எதிர்-A பிறபொருளெதிரியுடன் தாக்கமுற்று குருதித் திரட்சியைத் தோற்றுவிக்கின்றது. காரணம் A வகைக் குருதியில் இருக்கும் A பிறபொருளெதிரியாக்கியுடன், எதிர்-A பிறபொருளெதிரியானது ஒவ்வாமையைக் கொண்டிருப்பதனால் எதிர்வினை புரிவதாகும்.
- எதிர்-B பிறபொருளெதிரியுடன் தாக்கமடையாமையால் குருதித் திரட்சியைத் தோன்றவில்லை. காரணம் A வகைக் குருதியில் இருக்கும் A பிறபொருளெதிரியாக்கியுடன், எதிர்-B பிறபொருளெதிரியானது ஒவ்வாமையைக் காட்டுவதில்லை.
- எதிர்-Rh பிறபொருளெதிரியுடன் தாக்கமுற்று குருதித் திரட்சியைத் தோற்றுவிக்கின்றது. காரணம் Rh+ வகைக் குருதியில் இருக்கும் Rh பிறபொருளெதிரியாக்கியுடன், எதிர்-Rh பிறபொருளெதிரியானது ஒவ்வாமையைக் கொண்டிருப்பதனால் எதிர்வினை புரிவதாகும்.  
இதன்மூலம், எதிர்-A பிறபொருளெதிரியைக் கொண்ட B வகைக் குருதிக்கு A அல்லது AB வகைக் குருதியை வழங்கமுடியாது என்பது தெரிகின்றது. அதேபோல் எதிர்-Rh பிறபொருளெதிரியைக் கொண்ட குருதிக்கு, Rh + வகைக் குருதியை வழங்க முடியாது என்பதும் தெளிவாகின்றது.  
இதேபோன்றே குருதி மாற்றீட்டில் ஏனைய எதிர்வினைத் தாக்கங்களும் ஏற்படுவதனால், குருதி மாற்றீட்டில் ஏற்படக்கூடிய, ஒவ்வாமை நிலையைத் தவிர்ப்பதற்காக, குருதிச் சோதனை செய்யப்படுதல் அவசியமாகின்றது.
# ஏபிஓ குருதி குழு முறைமை

## பிற வகைகளிலிருந்து உருவாக்கப்படும் முழுமையான பொது குருதியும், செயற்கைக் குருதியும்

ஏப்ரல் 2007 -இல் இயற்கை உயிரித் தொழில்நுட்பம் (Nature Biotechnology) என்ற இதழில் ஒரு ஆராய்ச்சியாளர் குழுவானது, மலிவான மற்றும் செயல்திறன் மிக்க வழிகளின் மூலம் A, B மற்றும் AB வகைக் குருதியை O வகைக்கு மாற்ற முடியும் என்று அறிவித்தது.. குறிப்பிட்ட சில பாக்டீரியாக்களில் உள்ள கிளைகோஸிடேஸ் நொதிகளை குருதியில் சேர்ப்பதன்மூலம், குருதிச் சிவப்பணுக்களிலிருந்து குருதிக்குழு பிறபொருளெதிரியாக்கிகளை நீக்கி இவ்வாறான மாற்றத்தைக் கொண்டு வரலாம் எனக் கூறப்படுகின்றது. ஆனாலும் A மற்றும் B யின் பிறபொருளெதிரியாக்கிகள் அகற்றப்படுவது, Rh + நபர்களில் இருக்கும், Rh பிறபொருளெதிரியாக்கி பிரச்சனையைத் தீர்க்க முடியாது. எனவே ஒரு Rh- குருதி அவசியமாகும்.  
இம்முறையை நேரடியாக பயன்படுத்தப்படுவதற்கு முன்பு நோயாளி சோதனைகள் நடத்தப்பட வேண்டும்.  
இந்த சிக்கலை எதிர்கொள்வதற்கான மற்றொரு அணுகுமுறையாக, செயற்கை இரத்தத்தை உருவாக்குதல் கருதப்படுகின்றது. இது அவசர காலங்களில் ஒரு மாற்றீடாக பயன்படுத்தப்படலாம்.
# ஏபிஓ குருதி குழு முறைமை

## கருத்தாக்கங்கள்

ABO இரத்த வகைகளைப் பற்றி ஏராளமான பிரபலமான கருத்தாக்கங்கள் உள்ளன. ABO இரத்தக்குழுக்கள் கண்டுபிடிக்கப்பட்டதில் இருந்தே இந்த நம்பிக்கைகள் இருந்து வருகின்றன, இது உலகெங்கும் உள்ள பல கலாச்சாரங்களிலும் காணப்படுகிறது. எடுத்துக்காட்டாக, 1930களில், இரத்தவகையை நபரின் நடத்தையுடன் இணைத்து பார்ப்பது ஜப்பானில் பிரபலமாக இருந்தது.  
பீட்டர் J. டி'அடாமோவின் பிரபல புத்தகம், Eat Right For Your Blood Type (உங்கள் இரத்த வகைக்கு சரியானதை உண்ணுங்கள்) என்பது இந்த கருத்தாக்கங்களை தொடர்ந்து ஆதரித்தது. இந்த புத்தகம் ABO இரத்த வகையே ஒருவருக்கு ஏற்ற உணவூட்டத்தைத் தீர்மானிக்கிறது என்று கூறுகிறது.  
பிற நம்பிக்கைகளாவன, வகை A தீவிரமான மது அருந்திய பின்னர் ஏற்படும் தலைவலி போன்ற அசெளகரியங்களை உருவாக்கும் என்றும், O வகை சரியான பல்வரிசையுடன் இணைந்தது என்றும், A2 வகையைச் சேர்ந்தவர்கள் அதிகபட்ச நுண்ணறிவு எண்ணைக் கொண்டிருப்பர் என்றும் கூறப்படுகின்றன. இந்த கருத்துக்களுக்கான அறிவியல் பூர்வ ஆதாரங்கள் எதுவுமில்லை.
# ஏபிஓ குருதி குழு முறைமை

## மேலும் பார்க்க

- சிஸ் AB
# கன்ஸ் அன்’ ரோஸஸ்

**கன்ஸ் அன்’ ரோஸஸ்** (சில சமயங்களில் **GN'R** அல்லது **GnR** என சுருக்கப் பெயரில் அழைக்கப்படுகிறது) ஒரு அமெரிக்க ஹார்டு ராக் இசைக்குழுவாகும். இந்த இசைக்குழு கலிபோர்னியா மாநிலத்தின் லாஸ் ஏஞ்சல்ஸ் நகரில், ஹாலிவுட்டில் 1985 ஆம் ஆண்டு உருவானது. ஆக்ஸில் ரோஸ் (இயற்பெயர் வில்லியம் ப்ரூஸ் ரோஸ், ஜூனியர்.) தலைமையில் இயங்கும் இந்தக் குழு தொடங்கியது முதலே ஏராளமான கலைஞர்கள் மாற்றத்தையும் சர்ச்சைகளையும் சந்தித்துள்ளது; நடப்பு குழுவில் பாடகர் ரோஸ், கிதார் கலைஞர்கள் ரோன் ”பம்பிள்ஃபுட்” தால், டிஜே ஆஷ்பா மற்றும் ரிச்சர்டு ஃபோர்டஸ், பாஸ் கலைஞர் டாமி ஸ்டின்ஸன், டிரம் இசைக் கலைஞர் ஃபிராங்க் ஃபெரர் மற்றும் கீபோர்டு கலைஞர்கள் டிஸி ரீட் மற்றும் கிறிஸ் பிட்மேன் ஆகியோர் இருக்கின்றனர். இந்த இசைக்குழு தனது வாழ்நாளில் ஆறு ஸ்டுடியோ ஆல்பங்கள், மூன்று EPக்கள் மற்றும் ஒரு நேரலை ஆல்பத்தை வெளியிட்டுள்ளது.  
அமெரிக்காவில் 46 மில்லியன் பிரதிகள் உட்பட உலகெங்கிலும் 100 மில்லியன் ஆல்பங்களை இந்த இசைக்குழு விற்றிருக்கிறது. 1987 ஆம் ஆண்டு வந்த இந்த இசைக்குழுவின் *அபடைட் ஃபார் டிஸ்ட்ரக்ஷன்* என்னும் பெரிய நிறுவன அறிமுக ஆல்பம் உலகெங்கும் 28 மில்லியனுக்கும் அதிகமான பிரதிகள் விற்றதோடு அமெரிக்காவின் *பில்போர்டு* 200 பாடல்வரிசையில் முதலிடத்தையும் எட்டியது. அத்துடன் *பில்போர்டு* ஹாட் 100 பட்டியலில் மூன்று தலைமை 10 வெற்றிப் பாடல்களையும் இந்த ஆல்பம் உருவாக்கியது, இதில் “ஸ்வீட் சைல்ட் ஆஃப் மைன்” முதலிடத்தை எட்டியது. 1991 ஆம் ஆண்டு வெளிவந்த *யூஸ் யுவர் இல்லுஷன் I* மற்றும் *யூஸ் யுவர் இல்லுஷன் II* ஆகிய இரண்டு ஆல்பங்களும் *பில்போர்டு* 200 வரிசையில் இரண்டு மிக உயர்ந்த இடங்களுக்கு உயர்ந்தன என்பதோடு, இரண்டும் சேர்ந்து அமெரிக்காவில் மட்டும் 14 மில்லியன் பிரதிகளும் உலகெங்கிலும் 35 மில்லியன் பிரதிகளும் விற்றன. ஒரு பத்தாண்டு கால உழைப்புக்குப் பிறகு, அதனையடுத்த *சைனீஸ் டெமாக்ரசி* என்னும் தங்களது அடுத்த ஆல்பத்தை 2008 ஆம் ஆண்டில் இவர்கள் வெளியிட்டனர்.  
அவர்களின் எண்பதுகளின் மத்திய-முதல்-பிந்தைய காலம் மற்றும் தொன்னூறுகளின் ஆரம்ப காலத்தில் “அவர்கள் ஒரு கிளர்ச்சித் தன்மையை முன்கொண்டு வந்தனர் என்பதோடு ஆரம்பகால ரோலிங் ஸ்டோன்ஸ் கட்டத்தை நினைவுகூரும் வகையில் அலட்டிக் கொள்ளும் ஹார்டு ராக் இசைக்கு புத்துயிர் அளித்தனர்” என்று இசைத் துறையில் இருக்கும் மனிதர்கள் குறிப்பிடுவதுண்டு.
# கன்ஸ் அன்’ ரோஸஸ்

### உருவாக்கம் (1985-1987)

ஹாலிவுட் ரோஸ் உறுப்பினர்களான ஆக்ஸில் ரோஸ் (குரல்) மற்றும் இஸி ஸ்ட்ராட்லின் (தாள கிதார்), மற்றும் L.A. கன்ஸ் உறுப்பினர்கள் டிராசில் கன்ஸ் (தலைமை கிதார்), ஓலி பெய்ச் (பாஸ்) மற்றும் ராப் கார்ட்னர் (டிரம்) ஆகியோரால் இந்த குழு 1985 ஆம் ஆண்டின் ஆரம்பவாக்கில் உருவாக்கப்பட்டது. குழு உறுப்பினர்களின் பெயர்களில் இரண்டில் இருந்து இந்த இசைக்குழுவின் பெயர் உருவாக்கப்பட்டது. கொஞ்ச நாள் கழித்து பாஸ் கலைஞர் ஓலி பெய்ச் நீக்கப்பட்டு, டஃப் மெக்காகன் அமர்த்தப்பட்டார். இன்னும் கொஞ்ச நாளில் டிராசில் ஒத்திகைக்கு வராததை அடுத்து அவருக்குப் பதிலாக ஸ்லாஷ் அமர்த்தப்பட்டார். ஹாலிவுட் ரோஸில் இருந்த கொஞ்ச காலத்தில் ஸ்லாஷ் மெக்காகனுடன் சேர்ந்து ரோட் க்ரூ மற்றும் ஸ்ட்ராட்லினில் இசையாற்றி இருந்தார். இந்த புதிய குழு வெகுவிரைவாய் ஒருங்கிணைந்து செயல்பட்டது. ஆனால் கலிபோர்னியாவின் சாக்ராமெண்டோவில் இருந்து டஃபின் தாய் நகரமான சியாட்டிலுக்கு “பயணம்” செய்ய முடிவெடுக்கப்பட்டதை அடுத்து, டிரம் கலைஞர் ராப் கார்ட்னர் விலகி விட்டார். அவருக்குப் பதிலாக ஸ்லாஷின் நெருங்கிய நண்பரான ஸ்டீவன் அட்லர் அமர்த்தப்பட்டார். டிராசில் கன்ஸ் விலகி விட்ட பின்னும் கூட கன்ஸ் அன்’ ரோஸஸ் என்கிற பெயரிலேயே தொடர்ந்து அழைக்கப்பட்ட இந்த இசைக்குழு தனது முதல் ஸ்திரமான குழுவரிசையை “ஹெல் டூர்” என்று அழைக்கப்படும் சுற்றுப்பயணத்தில் ஸ்தாபித்தது. ஒரு நேர்காணலில் ஸ்லாஷ் கூறினார், “அந்த பயணம் (சியாட்டில் பயணம்) தான் இசைக்குழுவை உறுதிப்படுத்தி” குழுவினரிடையான ரசாயனத்தை ஸ்தாபித்தது.  
*லிவ் ?!*@ லைக் எ சூஸைட்*====''  
இந்த இசைக்குழு மீதான ஆர்வத்தை தக்கவைத்துக் கொள்ளும் வகையில் கெஃபென் ரெக்கார்ட்ஸ் நிறுவனம் 1986 ஆம் ஆண்டின் பிற்பகுதியில் ஒரு EP ஐ வெளியிட்டது. நான்கு பாடல்கள் கொண்ட EP ஆல்பமான இந்த *லிவ் ?!* **@ லைக் எ சூஸைட்* “உஸி சூஸைட் ரெக்கார்ட்ஸ்” என்னும் பெயரிலான சுதந்திரமான இசைத்தட்டுப் பிரிவில் இருந்து (இது உண்மையில் கெஃபென் துணை நிறுவனம்) வெளியானது. 10,000 EP வினைல் பிரதிகள் மட்டுமே தயாரிக்கப்பட்டன. 1986 ஆம் ஆண்டின் ஹேலோவீன் இரவில் கன்ஸ் அன்’ ரோஸஸ் UCLA ஆக்கர்மேன் பால்ரூம் அரங்கத்தில் நிகழ்ச்சி நடத்தியது. திலோனியஸ் மான்ஸ்டர், தி டிக்கிஸ் நிகழ்ச்சிகளுக்கு துவக்க இசையாகவும் மற்றும் ரெட் ஹாட் சில்லி பெப்பர்ஸ்க்கு தலைப்பு இசையாகவும் இது நிகழ்த்தப்பட்டது.  
இந்த இசைத்தட்டு நேரலை பதிவாகக் கூறப்பட்டது; ஆனால் பல வருடங்களுக்குப் பின் தான் அது ஒரு செயற்கைத் தூண்டலுற்ற நிகழ்ச்சி என்பதை ரோஸ் வெளிப்படுத்தினார். EP ஆல்பத்தில் இந்த இசைக்குழுவின் மாதிரிப் பதிவுகளில் இருந்தான நான்கு பாடல்கள் இருந்தன, கூட்டத்தின் குரல் அதில் மேல்பதிவு செய்யப்பட்டது. ரோஸ் டாட்டூவின் “நைஸ் பாய்ஸ்” மற்றும் ஏரோஸ்மித்தின் ”மாமா கின்” ஆகிய பாடல்களின் மாற்றுப்பாடகர் பதிப்புகள் இதில் இருந்தன. அத்துடன் இரண்டு ஒரிஜினல் பாடல்களும் இருந்தன: “ரெக்லஸ் லைஃப்” மற்றும் செவ்வியல் ராக் இசையின் பாதிப்பிலான “மூவ் டு தி சிட்டி” ஆகியவை. இந்த இரண்டுமே ஹாலிவுட் ரோஸின் ஸ்தாபக உறுப்பினரான கிறிஸ் வேபரால் இணைந்து எழுதப்பட்டவை.  
*லிவ் ?!* **@ லைக் எ சூஸைட்* வினைல் EP வடிவம் ஒரு மதிப்பு வாய்ந்ததாகவும், சேகரிப்பாளர் விருப்பமாகவும் அமைந்தது. ஆயினும் இந்த தடங்கள் இரண்டு வருடங்களுக்குப் பின்னால் *GN'R லைஸ்* ஆல்பத்தில் மறுவிநியோகம் செய்யப்பட்டன.
# கன்ஸ் அன்’ ரோஸஸ்

### புகழும் அதிர்ஷ்டமும் (1990-1993)

#### *யூஸ் யுவர் இல்லுஷன்*

1990 ஆம் ஆண்டில், தங்களது மிக லட்சியமான வேலைக்கான இசைப்பதிவைத் துவக்க கன்ஸ் அன்’ ரோஸஸ் ஸ்டுடியோவிற்குத் திரும்பினர். “சிவில் வார்” பாடல்பதிவு அமர்வின் போது, கோகேயின் மற்றும் ஹெராயின் பழக்கத்துடன் போராடிக் கொண்டிருந்த டிரம் கலைஞர் ஸ்டீவன் அட்லர் சரியாக வாசிக்க முடியவில்லை. அவரது சிக்கல்களால் ஏறக்குறைய 30 திருப்தி தரா பதிவுகள் சென்றது. இதனால் 1990 ஜூலையில் அட்லர் குழுவில் இருந்து நீக்கப்பட்டு அவருக்குப் பதிலாக கல்ட் அணியின் முன்னாள் டிரம் கலைஞர் மாட் சோரம் அமர்த்தப்பட்டார். இவர் தான் குழுவைக் காப்பாற்றியதாக ஆக்ஸில் ரோஸ் குறிப்பிடுவதுண்டு. சில மாதங்களுக்கு முன்னதாக, கீபோர்டு கலைஞர் டிஸி ரீட் முழு நேர உறுப்பினராகி குழுவின் ஆறாவது உறுப்பினராகி இருந்தார். 1991 மே மாதத்தில் மேலாளர் ஆலன் நிவென் நீக்கப்பட்டு அவருக்குப் பதிலாக டோக் கோல்ட்ஸ்டீன் அமர்த்தப்பட்டார். நிவென் மாற்றப்படும் வரை தன்னால் ஆல்பங்களை நிறைவு செய்து தர முடியாது என்று கூறி அவரது நீக்கத்தை ரோஸ் தான் நிர்ப்பந்தித்தார் (இசைக்குழுவின் மற்ற சில உறுப்பினர்களின் விருப்பங்களுக்கு மாறாக) என்று *ரோலிங் ஸ்டோன்* இதழில் 1991 ஆம் ஆண்டு வெளிவந்த ஒரு தலையங்க கட்டுரை குறிப்பிட்டது.  
இரண்டு ஆல்பங்களுக்குத் தேவையான இசை சேர்ந்ததும், *யூஸ் யுவர் இல்லுஷன் I* மற்றும் *யூஸ் யுவர் இல்லுஷன் II* ஆகிய இரண்டு ஆல்பங்களை இக்குழு செப்டம்பர் 17, 1991 அன்று வெளியிட்டது. இந்த தந்திரம் நன்கு வேலை செய்தது. பில்போர்டு வரிசைகளில் முறையே இரண்டாமிட மற்றும் முதலிடத்தில் இந்த ஆல்பங்கள் இடம்பெற்றன. இன்று வரை இந்த சாதனையை நிகழ்த்திய முதல் மற்றும் ஒரே இசைக்குழுவாக இக்குழுவே இருந்து வருகிறது. இந்த ஆல்பங்கள் வரிசையில் 108 வாரங்கள் இருந்தன.  
*யூஸ் யுவர் இல்லுஷன்* ஆல்பங்களுடன் ”டோண்ட் க்ரை”, ”நவம்பர் ரெயின்” மற்றும் “எஸ்ட்ரேஞ்ச்டு” உள்ளிட்ட பல வீடியோக்களை கன்ஸ் அன்’ ரோஸஸ் சேர்த்து வழங்கியது. இவை இதுவரை தயாரிக்கப்பட்டனவற்றுள் மிகவும் செலவு வைத்த இசை வீடியோக்களில் சிலவாகும். வெற்றி பெற்ற பாலட்டான “நவம்பர் ரெயின்” (அமெரிக்க மூன்றாமிடம்) எம்டிவியில் மிகவும் அதிகம் வேண்டி ஒளிபரப்பான பாடலாகும். இறுதியில் சிறந்த ஒளிப்பதிவுக்கான 1992 ஆம் ஆண்டு எம்டிவி வீடியோ இசை விருதினை இப்பாடல் வென்றது. அத்துடன் பாடல் வரிசை வரலாற்றில் தலைமை பத்தில் இடம்பிடித்த மிக நீளமான பாடலும் இதுவாகும், 8:58 நிமிடங்கள் இப்பாடல் காட்சி இருந்தது. விருதுகள் வழங்கும் நிகழ்ச்சியின் போது, எல்டான் ஜான் பியானோவில் சேர்ந்து பங்கேற்க இக்குழு இந்த பாடலை இசைநிகழ்த்தியது.  
ஆல்பங்களின் வெளியீட்டுக்கு முன்பாகவும் பின்பாகவும் 28 மாத கால யூஸ் யுவர் இல்லுஷன் உலகச் சுற்றுப்பயணத்தில் கன்ஸ் அன்’ ரோஸஸ் இறங்கியது. நிதிரீதியான வெற்றிக்காகவும் நிகழ்ச்சிகளின் போது நடந்த பல சர்ச்சைகளாலும் இந்த சுற்றுப்பயணம் மிகுந்த பிரபலமுற்றது. இன்றுவரை ராக் வரலாற்றில் இது தான் மிக நீண்ட சுற்றுப்பயணமாய் இருக்கிறது.
# கன்ஸ் அன்’ ரோஸஸ்

### புகழும் அதிர்ஷ்டமும் (1990-1993)

#### *”தி ஸ்பகெட்டி இன்சிடெண்ட்?”*

நவம்பர் 23, 1993 அன்று கன்ஸ் அன்’ ரோஸஸ் குழு ”*தி ஸ்பகெட்டி இன்சிடெண்ட்* ?” என்கிற தலைப்பில் பங்க் மற்றும் கிளாம் ராக் மாற்றுக்குரல் பாடல்களின் தொகுப்பை வெளியிட்டது. ரோஸின் இசைக்குழு சகாக்களின் எதிர்ப்பையும் மீறி, சார்லஸ் மேன்சன் பாடலான “லுக் அட் யுவர் கேம் கேர்ள்” பாடலின் விளம்பரப்படுத்தப்படாத மாற்றுக்குரல் பாடல் அவரது வேண்டுகோளின் பேரில் இந்த ஆல்பத்தில் சேர்க்கப்பட்டது. பல ஆண்டுகளுக்குப் பின், மேன்சன் மீதான தனது ஆர்வத்தை விமர்சகர்களும் ஊடகங்களும் தவறாகப் புரிந்து கொண்டதாய் கூறிய ரோஸ் தான் ஆல்பத்தின் புதிய வெளியீடுகளில் அந்த பாடலை நீக்கவிருப்பதாய் தெரிவித்தார். யூஸ் யுவர் இல்லுஷன் II ஆல்பத்தில் இருந்தான “எஸ்ட்ரேஞ்ச்டு” பாடலுக்கான வீடியோவில் ஆக்ஸில் ஒரு கருப்பு நிற மேன்சன் சட்டையை அணிந்திருப்பதைக் காணலாம். இங்கிலாந்தின் மில்டன் கீன்ஸில் 1993 ஆம் ஆண்டில் அவர்கள் செய்த ஒரு நிகழ்ச்சியின் காட்சிகளிலும் அவர் சிவப்பு நிற மேன்சன் சட்டையை அணிந்திருக்கக் காணலாம். சட்டையின் இந்த வகையின் பின்னால் ”சார்லி டோண்ட் சர்ஃப்” என்கிற கூடுதல் வாசகங்களும் இடம்பெற்றிருந்தன. “லுக் அட் யுவர் கேம் கேர்ள்” இன்னும் ஆல்பத்தில் இருக்கிறது. * தி ஸ்பகெட்டி இன்சிடெண்ட்?* *இல்லுஷன்* ஆல்பங்களின் வெற்றிக்கு பொருத்தமில்லாமல் இருந்தது, குழுவிற்குள் இறுக்கம் அதிகரிக்கத் தொடங்கியது.
# கன்ஸ் அன்’ ரோஸஸ்

### *சைனீஸ் டெமாக்ரசி* (1999-2008)

1999 ஆம் ஆண்டில் இந்த குழு “ஓ மை காட்” என்னும் ஒரு புதிய பாடலை வெளியிட்டது. இப்பாடல் *எண்ட் ஆஃப் டேஸ்* திரைப்படத்தின் ஒலித்தடத்தில் சேர்க்கப்பட்டது. டேவ் நவரோ மற்றும் ரோஸின் கிதார் ஆசிரியர் கேரி சன்ஷைன் ஆகியோரின் கிதார் வேலைகளும் இந்த தடத்தில் கூடுதலாய் சேர்க்கப்பட்டிருந்தன. *சைனீஸ் டெமாக்ரசி* என்கிற பெயரிலான தங்களது புதிய ஆல்பத்திற்கு முன்னோடியாகத் திகழும் நோக்கத்துடன் இந்த பாடல் வெளியீடு அமைந்தது. கெஃபெனும்*Live Era: '87-'93* *அபெடைட் ஃபார் டிஸ்ட்ரக்ஷன்* மற்றும் *யூஸ் யுவர் இல்லுஷன்* சுற்றுப்பயணங்களின் சமயத்தில் பல்வேறு கச்சேரிகளில் செய்த நேரலை நிகழ்ச்சிகளின் ஒரு தொகுப்பை வெளியிட்டார். அத்துடன் 1999 ஆம் ஆண்டில் எம்டிவிக்காக குர்ட் லோடர் உடன் செய்த ஒரு நேர்காணலில், *அபெடைட் ஃபார் டிஸ்ட்ரக்ஷன்* ஆல்பத்தை புதிய குழுவைக் கொண்டு மறுபதிவு செய்திருப்பதாக ஆக்ஸில் ரோஸ் தெரிவித்தார். அத்துடன் இரண்டு பாடல்களை “பேஷன்ஸ்” மற்றும் “யூ குட் பீ மைன்” ஆகிய பாடல்களைக் கொண்டு இடம்பெயர்த்திருப்பதாகவும் அவர் கூறினார்.  
ரோஸ் மட்டும் குழுவின் ஆரம்ப உறுப்பினராக எஞ்சியிருந்த நிலையில் 1994 ஆம் ஆண்டு முதலே *சைனீஸ் டெமாக்ரசி* தயாரிப்பில் இருந்ததாகத் தெரிவிக்கப்பட்டது. *தி நியூயார்க் டைம்ஸ்* பத்திரிகையில் 2005 ஆம் ஆண்டில் வெளிவந்த ஒரு செய்தியறிக்கையின் படி, அந்த சமயத்தில் ஸ்டுடியோவில் 13 மில்லியன் டாலர்களை ரோஸ் செலவிட்டிருந்ததாய் கூறப்பட்டது.  
1999 ஆம் ஆண்டில் கிதார் கலைஞர் ராபின் ஃபிங்க் இக்குழுவில் இருந்து விலகி தனது முந்தைய குழுவான நைன் இன்ச் நெய்ல்ஸ் குழுவில் மீண்டும் இணைந்து கொண்டார். 2000வது ஆண்டில் பரிசோதனை கிதார் கலைஞர் பக்கெட்ஹெட் ஃபிங்குக்கு பதிலாக கன்ஸ் அன்’ ரோஸஸ் குழுவில் அமர்த்தப்பட்டார். டிரம் கலைஞர் ஜோஷ் ஃப்ரீஸ் ப்ரையன் மாண்டியா (முன்னாளில் ப்ரைமஸ்) கொண்டு மாற்றப்பட்டார். ராபின் ஃபிங்க் 2000வது ஆண்டின் பிற்பகுதியில் குழுவிற்குத் திரும்பி தலைமை கிதாரில் பக்கெட்ஹெட்டுக்கு துணை செய்தார்.
# கன்ஸ் அன்’ ரோஸஸ்

### அடுத்த ஆல்பம்

1999 ஆம் ஆண்டு எம்டிவியில் குர்ட் லோடருக்கு அளித்த தொலைபேசி வழி பேட்டியில், தானும் புதிய குழுவினரும் ஒரு இரட்டை ஆல்பத்திற்கு போதுமான விஷயங்களை பதிவு செய்திருப்பதாய் தெரிவித்தார். பிப்ரவரி 2006 இல் ரோலிங் ஸ்டோன் உடனான ஒரு வழக்கமான பேட்டியில், இந்த படைப்புகளில் 32 பாடல்களை குழு பதிவு செய்திருப்பதாய் கூறினார். 2008 டிசம்பரில் பல்வேறு ரசிகர் செய்திப் பலகைகளில் தோன்றி வருங்கால ஆல்பத்திற்கு யோசித்து வரும் பல்வேறு பெயர்களைப் பட்டியலிட்ட அவர், ஒரு பாடல் முன்னாள் குழு சகாவான இஸி ஸ்ட்ராட்லினால் இணைந்து எழுதப்படவிருப்பதாகவும் தெரிவித்தார்.
# கன்ஸ் அன்’ ரோஸஸ்

## இசை பாணி

கன்ஸ் அன்’ ரோஸஸ் குழுவினரின் இசை பங்க் ராக், ப்ளூஸ்-ராக், ஹெவி மெட்டல் மற்றும் செவ்வியல் ராக் அன் ரோல் ஆகியவற்றின் கலவை ஆகும். AC/DC, தி ரோலிங் ஸ்டோன்ஸ், ஆகிய குழுக்களில் இருந்து வந்தது என்றும் ரோஸ் கூறினார்.
# கன்ஸ் அன்’ ரோஸஸ்

## விமர்சனமும் அங்கீகாரமும்

துறையில் உள்ளே வந்த எட்டு மாதங்களுக்குள்ளாகவே கன்ஸ் அன்’ ரோஸஸ் ஒரு பெரும் நிறுவனத்துடன் ஒப்பந்தமானது என்பதோடு எம்டிவியின் பிந்தைய ஒளிபரப்பு நேரங்களைப் பிடித்து தேசிய விற்பனை வரிசைகளிலும் முதலிடத்தைப் பிடித்தது. *அபெடைட் ஃபார் டிஸ்ட்ரக்ஷன்* தான் எல்லா காலத்தில் அதிகமாக விற்பனையான அறிமுக ஆல்பம் ஆகும்.  
இந்த குழு விமர்சனங்களுக்கும் தப்பவில்லை. குழுவின் சில உறுப்பினர்கள் ஆல்கஹால் மற்றும் மருந்து பழக்கத்திற்கு அடிமையானது, மற்றும் சார்லஸ் மேன்ஷன் டி-சர்ட்டுகளின் மீதான ஆக்ஸிலின் மோகம் ஆகியவை எல்லாம் ஊடகங்கள் கன்ஸ் அன்’ ரோஸஸ் குழுவை இளம் ரசிகர்களிடம் மோசமான உதாரணமாகவும் மற்றும் எதிர்மறை விளைவாகவும் சித்தரிக்க வகை செய்தன. ஆல்பங்களை வெளியிட இக்குழு எடுத்துக் கொண்ட நெடிய காலங்களும் கடும் விமர்சனத்திற்கு வழிவகுத்ததாய் இருந்தது (குழுவின் இரண்டாவது ஆல்பமான *GN'R லைஸ்* உண்மையில் ஒரு EP மற்றும் பழைய EP ஆகிய இரண்டின் தொகுப்பு ஆகும், *அபெடைட் ஃபாட் டிஸ்ட்ரக்ஷன்* ஆல்பத்தின் அடுத்ததாய் வருவதற்கு இதற்கு 1987 முதல் 1991 வரை காலம் பிடித்தது. *சைனீஸ் டெமாக்ரசி* யை வெளியிட இக்குழுவிற்கு 15 ஆண்டுகள் பிடித்தது).  
குழுவின் ஸ்தாபக உறுப்பினர்களில் மற்றவர்கள் விலகிய பின் முன்னணி கலைஞரான ஆக்ஸில் ரோஸ் விமர்சனம் சர்ச்சை இரண்டுக்கும் ஆதாரவளமாக ஆனார். தொடர்ந்து நழுவும் அவரது குணம் (உதாரணத்திற்கு அவர் 1994 ஆம் ஆண்டு முதல் செய்தியாளர் சந்திப்பு எதனையும் நடத்தவில்லை) அவர் இருதுருவ நோயால் அவதிப்படுவதாகக் கூறும் பல கதைகளுக்கு இட்டுச் சென்றுள்ளது. ஆரம்ப குழு பிரிந்ததற்கும், ஆரம்ப உறுப்பினர்கள் பிரிந்த பிறகும் இவர் தொடர்ந்து குழுவை நடத்துவதற்கும் இசை விமர்சகர்கள் இவர் மீது விமர்சனக் கணைகளைத் தொடுக்கின்றனர். குழு உறுப்பினர்கள் தொடர்ந்து மாற்றப்படுவது குறித்தும் அவர்கள் கேள்வி எழுப்புகின்றனர். அவரது முன்கோப நடத்தையும் மற்றும் மிகச் சரியாக நடந்து கொள்ள வேண்டும் என்கிற அவரது குணமும் தான் தனிநபர் மோதல்களுக்கும் ஆல்பங்களுக்கு இடையிலான நெடிய இடைவெளிகளுக்கும் காரணமாய் அவர்கள் விமர்சித்தனர்.
# கன்ஸ் அன்’ ரோஸஸ்

## இசைக்குழு உறுப்பினர்கள்

;நடப்பு உறுப்பினர்கள்
- ஆக்ஸில் ரோஸ் - முன்னணி பாடகர், பியானோ (1985-இப்போது வரை)
- டிஸி ரீட் - கீபோர்ட், பியானோ, சிந்தசைசர், பின்புலக் குரல் (1990-இப்போது வரை)
- டோமி ஸ்டின்சன் - பாஸ் கிதார், பின்புலக் குரல் (1998-இப்போது வரை)
- கிறிஸ் பிட்மேன் - கீபோர்டு, நிகழ்ச்சித்தொகுப்பு, எலெக்ட்ரானிக்ஸ், பின்புலக் குரல் (1998-தற்போது வரை)
- ரிச்சர்டு ஃபோர்டஸ் - தாள கிதார் (2002-இப்போது வரை)
- ஃபிராங்க் ஃபெரர் - டிரம், மிருதங்கம்(2006-இப்போது வரை)
- ரோன் “பம்பிள்ஃபுட்” தால் - தலைமை கிதார் (2006-இப்போது வரை)
- டிஜே ஆஷ்பா - தலைமை கிதார் (2009-இப்போது வரை)
# கன்ஸ் அன்’ ரோஸஸ்

## இசைசரிதம்

- *அபெடைட் ஃபார் டிஸ்ட்ரக்ஷன்* (1987)
- *G N' R லைஸ்* (1988)
- *யூஸ் யுவர் இல்லுஷன் I* (1991)
- *யூஸ் யுவர் இல்லுஷன் II* (1991)
- *தி ஸ்பகெட்டி இன்சிடெண்ட்?* (1993)
- *Live Era: '87-'93* (1999)
- *சைனீஸ் டெமாக்ரசி* (2008)
# ஹுக்கா

**ஹூக்கா** (இந்துஸ்தானி: हुक़्क़ा <small>(தேவநாகிரி)</small>, <small>(நாஸ்டலீக்)</small> *ஹுக்கா* ) அல்லது **வாட்டர் பைப்** என்றழைக்கப்படும் இது ஒரு ஒற்றை அல்லது பல-தண்டு (கண்ணாடி போன்ற) அமைப்பைக் கொண்ட கருவியாகும். தண்ணீரால் கடத்தப்பட்டு குளிரான புகையைக் கொடுக்க, புகையிலையைப் புகைப்பதற்கு பயன்படுத்தப்படும் கருவியாகும். இந்திய நாட்டின் மூலமே, ஹூக்கா பிரசித்தி அடைந்தது அதிலும் குறிப்பாக மத்திய கிழக்குப் பகுதி மற்றும் வட அமெரிக்கா , ஐரோப்பா, ஆஸ்திரேலியா மற்றும் பிரேசில் போன்ற நாடுகளிலும் நாளடைவில் பிரபலமடைந்தது.*நர்கீலே* என்ற பெயரானது, பெர்சியன் சொல்லான *நர்கீலே* என்பதிலிருந்து தோன்றியதாகும். இதன் பொருள் தேங்காய் என்பதாகும். இதுவே நாளடைவில் சமஸ்கிருத சொல்லான *நரிகேலா* என்பதிலிருந்து மருவியது. பழங்கால ஹூக்காகள், தேங்காய் மட்டைகளிலிருந்து தயாரிக்கப்பட்டதையே இது விளக்குகிறது.  
அல்பேனியா, போஸ்னியா, குரோஷியா போன்ற நாடுகளில், "லுலா" அல்லது "லுலாவா" என்ற பெயர்களால் ஹூக்கா அழைக்கப்படுகிறது. ரோமானி, மொழியில் இதன் பொருள் "பைப்," மேலும் "ஷிஷே" என்பது நிஜமான பாட்டில் துண்டைக் குறிக்கிறது.  
மலேசியாவிலும் 'ஷிஷா' என்ற பெயரில் இளைஞர்களிடையே பயன்பாட்டில் உள்ளது.  
செர்பியாவில், ஸ்ர்ப்ஸ்கா ரெபப்லிக்க ஆட் போஸ்னா ஐ ஹெர்செகோவினா (Srpska Republika od Bosna i Hercegovina) என்றும், அழைப்பர். பெரும்பாலும் கிழக்கத்திய மற்று வடக்கத்திய யூகோஸ்லாவியாவைச் சேர்ந்த விவசாயிகள் "நர்கிலே"(Наргиле) அல்லது "நகிலே"(Нагиле) என்றும் பைப்பைக் குறிக்கப் பயன்படுத்துவர். நிகோடின் மற்றும் தார் கலக்காத புகையிலையைக் கொண்டு புகைக்கப்படுவதை "šiša" (шиша) என்று வழக்கமாக குறிப்பர். அந்த பைப்கள் ஒன்று அல்லது இரண்டு வாய்க்கருவிகள் இருக்கலாம். இருவர் பயன்படுத்தும்படி அவை அமைக்கப்பட்டிருக்கும். மணம் கொண்ட புகையிலையினாது, தண்ணீருக்கு மேலே வைக்கப்பட்டு, ஓட்டையாக்கப்பட்ட ஃபாயில் தாளால் மூடப்பட்டு அதன் மேல் சூடான நிலக்கரியை வைத்து, குளிரான தண்ணீர் வழியாக அதைப் பாய்ச்சி வடிகட்டுவர்.  
*ஷிஷா* என்ற சொல்லானது, பெர்ஷிய சொல்லான *ஷிஷே* என்பதிலிருந்து வந்ததாகும் இதன் பொருள்,கண்ணாடி என்பதாகும், இதுவே ஹூக்காவின் பொதுவான சொல்லாக எகிப்து மற்றும் பெர்ஷியன் வளைகுடா (குவைத், பஹ்ரைன், கத்தார், ஒமன், ஐஅஎ, மற்றும் சவுதி அரேபியா போன்ற அரபு நாடுகள் உள்பட), மற்றும் மொராக்கோ, துனிஷியா, சோமாலியா மற்றும் ஏமன் நாடுகளில் பரவலாக அழைக்கப்படுகிறது. "கொச்சிம்பா" என்று ஹூக்காவை அழைப்பது, ஸ்பெயின் நாட்டில் வழக்கமான ஒன்றாகும்.  
ஈரானில், ஹூக்காவை غلیون "கல்யோன்" என்றழைப்பர். உஸ்பெகிஸ்தானில், "சில்லிம்" என்றழைப்பர். இந்தியா மற்றும் பாகிஸ்தானில், ஆங்கில வார்த்தையில் குறிக்கப்படும் ஹூக்கா என்பதாகவே அழைப்பர்: *ஹூக்கா* (हुक़्क़ा /حقّہ).  
இந்திய சொல்லில் உள்ள பொதுத்தன்மை என்னவென்றால், "ஹூக்கா" என்று ஆங்கிலத்தில் குறிக்கப்படும் இது பிரித்தானிய ராஜ்ஜியத்தில் இருந்தே வழக்கத்தில் உள்ளது, இந்திய பிரித்தானிய பகுதியில் (1858–1947), பெரும்பாலான அரச வம்சத்தினர் வாட்டர் பைப்பை முதன்முதலில் பயன்படுத்த தொடங்கினர். வில்லியம் ஹிக்கி என்பவர் 1775 ஆம் ஆண்டு இந்தியாவின், கொல்கொத்தா நகருக்கு வந்தபோது அவரது *மெமொயர்ஸ்* படைப்பில் இதுகுறித்து கூறியுள்ளார்:
# ஹுக்கா

## வரலாறு

இந்திய நாட்டில், மொகலாய அரசர் அக்பர் (1542 - 1605 AD) ஆண்ட காலத்தில் இருந்தே இப்பெயர் வழங்கப்படுகிறது. இந்தியாவில் ஐரோப்பியர்கள் புகையிலையை அறிமுகப்படுத்திய பின்னர், அப்துல் காதிர் அல்-கிலானி வழிவந்த ஹக்கிம் அப்துல் பதே கிலானி என்பவர் பாக்தாத்திலிருந்து இந்தியாவிற்கு வந்தார். பின்னர் அவர் முகலாயர்கள் எழுப்பிய அமைப்புகளில் மருத்துவராக பணிபுரிந்தார். அப்போது இந்திய மேல்தட்டு ஆண்களிடையே புகைப்பழக்கம் பிரபலமடையத் தொடங்கியது மற்றும் புகையானது 'சுத்திகரிக்கப்பட' நீருக்குள்ளே செலுத்தும் முறையும் பிரபலமடைந்தது., செல்வாக்கு மிகுந்த அரசாங்கத்தினால் இது மிகவும் பிரபலமடைந்தது குறிப்பாக மொகலாயர்களின் ஆட்சிக்காலத்தில் எனலாம். அதன் பின்னர் ஹூக்காவின் பிரபலம் மெல்ல மெல்ல குறைவடையத் தொடங்கியது, பின்னர் மீண்டும் தற்போது பெருமளவில் பிரபலமடையத் தொடங்கியுள்ளது, கஃபேக்கள் மற்றும் உணவகங்கள் இதனை ஒரு முக்கியமான பொருளாக வழங்கத் தொடங்கியுள்ளனர். பழங்காலத்தில் ஹூக்காகளைப் பயன்படுத்துவது தனிப்பட்ட பயன்பாட்டிற்கு இருந்தது என்பதை விட, அது கௌரவமாகவே கருதப்பட்டது. பணக்காரர்கள் முதல் ஏழைகள் வரை அனைத்து வகுப்பினரும் பாரபட்சமின்றி ஹூக்காகளைப் புகைத்தனர்.  
பாரம்பரிய வழக்கப்படி, பெரும்பாலான கிராமங்களில் ஹூக்கா மூலமாக புகையிலைப் புகைக்கப்பட்டது. இன்றைய இந்திய இளைஞர்களிடையே புகையிலை மோலாஸாஸ் ஷிஷா புகைப்பது என்பது மிகவும் பிரபலமடைந்து வருகிறது. இந்தியாவில் உள்ள பல கிளப்கள், காஃபி கடைகளில் இன்றும் பல வகைகளில் முசேல்கள், புகையிலையின்றி புகைப்பதற்கு வழங்கப்படுகின்றன.  
இந்தியாவின் மேற்கு கடற்கரையில் அமைந்துள்ள கோயிலாண்டி என்ற சிறிய மீன்பிடி நகரத்தில், ஹூக்காகள் தயாரிக்கப்பட்டு ஏற்றுமதியும் செய்யப்பட்டது இவற்றை மலபார் ஹூக்காக்கள் அல்லது கோயிலாண்டி ஹூக்காக்கள் என்று அழைக்கின்றனர். ஆனால் இன்று, ஹூக்காகளை கோயிலாண்டிக்கு வெளியில் காண்பது அபூர்வமாகிவிட்டது இது மட்டுமல்லாமல் கோயிலாண்டியிலும் இதற்கு தட்டுப்பாடு ஏற்பட்டுவிட்டது.  
இந்தியாவில் ஹூக்காவைத் தயாரிப்பது தடைசெய்யப்பட்டதும் பல ரெய்டுகளும் ஹூக்கா புகைப்பதை தடைசெய்யவும் சட்டம் கொண்டுவரப்பட்டது அதிலும் குறிப்பாக குஜராத் மாநிலத்தில்தான் இதை முற்றிலும் தடை செய்யவேண்டும் என்று கோரிக்கை எழுந்துள்ளது
# ஹுக்கா

## வரலாறு

#### பாகிஸ்தான்

பாகிஸ்தான் நாட்டில், பாரம்பரியமாக சில கிராமப்புறங்களில் இவை பிரபலமாக இருந்தாலும் கூட, தற்போது அவை காஸ்மோபாலிட்டன் நகரங்களில் அதிக பிரபலமடைந்து உள்ளன. பாகிஸ்தானில் உள்ள பெரும்பாலான கிளப்கள் மற்றும் கடைகளில் ஹூக்காவை வழங்குவதால், அங்குள்ள இளைஞர்கள் மற்றும் மாணவர்கள் மத்தியிலும் இது பிரபலமடைந்துள்ளது. சமூக கூடுகைகள், விழாக்கள் மற்றும் நிகழ்வுகளில் இவ்வகை புகைப்பிடித்தல் மிகவும் பிரபலமடையத் தொடங்கியுள்ளது. பல வகையான ஹூக்காகளை, பெரும்பாலான கேஃப்களும், ரெஸ்டாரண்ட்களும் வழங்குகின்றன. இந்த தொழிலில் கராச்சி மாநிலம் மிகவும் வளர்ச்சி கண்டது.
# ஹுக்கா

## வரலாறு

### தென் கிழக்கு ஆசியா

#### பிலிப்பைன்ஸ்

பிலிப்பைன்ஸ் நாட்டில் ஹூக்காவானது சிறுபான்மையின அரபு பிலிப்பினோ சமூகத்தினரிடையே மற்றும் இந்திய பிலிப்பினோ சமூகத்தினரிடையேயும் பிரபலமாக உள்ளன, ஆனாலும் பூர்வீக முஸ்லீம் பிலிப்பினோ மக்களிடையே, மத்திய கிழக்கில் தொடங்கப்பட்ட வரலாற்று ரீதியான சமூக, கலாச்சார நடத்தைகள் பின்பற்றப்பட்டு வருகின்றன, இதனால் ஹூக்கா புகைப்பது அரிதாக இருந்தாலும், மேன்மக்களுக்கு ஒரு மதிப்பு வாய்ந்த சமூக நடத்தையாக கருதப்படுகிறது. குறிப்பாக வணிக நகரங்களான கோட்டாபாடோ அல்லது ஜோலோ போன்ற நகரங்களில்.  
20வது நூற்றாண்டுக்கு பிற்காலம் வரை ஹூக்கா கிறிஸ்தவ பிலிப்பினோக்களால் அறியப்படவில்லை, ஆனாலும் தற்கால இளவயது கிறிஸ்தவர்களிடையே இந்த பழக்கம் அதிக வேகமாக வளர்ந்து வருகிறது. தலைநகரத்தின், மிகவும் அதிகபட்ச காஸ்மோபாலிட்டன் பகுதியான, மகாத்தியில்; பல மேல்தட்டு பார்கள் மற்றும் கிளப்கள் ஹூக்காக்களை வழங்குகின்றன.  
நூறு ஆண்டுகளாக ஹூக்காவை அனைத்து வயதினரும் பயன்படுத்திக்கொண்டு வந்திருந்தாலும், சமீபத்தில் இளைஞர்கள் தங்களது பொழுதுபோக்கிற்காக இதை பயன்படுத்தும் காலமும் வந்துவிட்டது சிகரெட்களை வாங்கி புகைக்கும் வயது வரம்பை அடையாத கல்லூரி மாணவர்கள், இளம் வயதினர்கள் மத்தியில் ஹூக்கா மிகவும் பிரபலமடைந்த ஒன்றாக இருக்கிறது.
# ஹுக்கா

## வரலாறு

### தென்னாபிரிக்கா

தென்னாப்பிரிக்காவில், ஹூக்காவை *ஹப்ளி பப்ளி* அல்லது *ஒக்கா பைப்* என்று அழைப்பர், கேப் மலாய் மற்றும் இந்திய மக்களிடையே, ஹூக்காவைப் பயன்படுத்துவது சமூக பொழுதுபோக்குகளில் ஒன்றாக கருதப்படுகிறது. எனினும், இது வெள்ளை தென்னாப்பிரிக்க இனத்தைச் சேர்ந்த இளைஞர்களால் மிகவும் பிரபலமடைந்துவருகிறது. ஹூக்காவை கூடுதலாக வழங்கும் பார்கள் தற்போது அதிகரித்துள்ளன, ஆனாலும் புகைத்தலானது பொதுவாக வீடு அல்லது கடற்கரை, சுற்றுலா இடங்கள் போன்ற பொது இடங்களிலேயே பொதுவாக செய்யப்படுகிறது.  
தென்னாப்பிரிக்காவில், ஹூக்காவில் கலக்கப்படும் பொருட்கள் மற்ற நாடுகளை விட வித்தியாசமானதாகும். களிமண் "தலை/பௌல்" பகுதி, "களிமண் பானை" என்றும் அழைக்கப்படும். ஹோஸ்களை "குழாய்கள்" என்றும், அதிலிருந்து காற்று வெளியேறும் பகுதியை, "கிளட்ச்" என்றும் அழைப்பர்.  
சில விஞ்ஞானிகள், ஹூக்காவின் ஆப்பிரிக்க பூர்விகமாக டாக்கா குழாயைக் குறிப்பிடுகின்றனர்
# ஹுக்கா

## வரலாறு

### அமெரிக்கா மற்றும் கனடா

சமீபத்தில் பல நகரங்கள், மாகாணங்கள் மற்றும் நாடுகள், உள்ளரங்க புகைப்பிடித்தல் தடையை அமல்படுத்தியுள்ளன. சில சட்டவரம்புகளில், ஹூக்கா வர்த்தகமானது விசேஷ அனுமதிகளின் மூலம் கொள்கைகளிலிருந்து விலக்களிக்கப்பட்டு அனுமதிக்கப்படுகிறது. ஆனாலும், இந்த அனுமதிகளில் சிலவற்றில் ஆல்கஹால் அல்லது புகையிலையிலிருந்து குறிப்பிட்ட சதவீதம் வருவாய் இருக்க வேண்டும் என்பது போன்ற ஷரத்துகள் உள்ளன.  
உள்ளரங்க புகைத்தல் தடை உள்ள நகரங்களில், ஹூக்கா பார்கள் மூடும்படி கட்டாயப்படுத்தப்பட்டன அல்லது புகையிலை அற்ற முவாசல்களுக்கு மாறும்படி கட்டாயப்படுத்தப்பட்டன. ஆனாலும் பல நகரங்களில், ஹூக்கா மையங்கள் பிரபலமடைந்து வருகின்றன. 2000 ஆண்டு முதல் 2004 ஆம் ஆண்டு வரை புதிய ஹூக்கா கேஃப்கள் வணிகத்திற்காக திறக்கப்பட்டன. இவை பெரும்பாலும் இளைஞர்களை குறிவைத்தே ஆரம்பிக்கப்பட்டது அதிலும் குறிப்பாக கல்லூரி வளாகங்கள் அல்லது மத்திய கிழக்கு சமுதாயத்தைச் சேர்ந்தவர்களைக் கொண்ட நகரங்களில் கடைகள் ஆரம்பிக்கப்பட்டன. மேல்நிலை பள்ளி முடித்த மாணவர்கள் மத்தியில் இந்த பிரபலம் தொடர்ந்து வளர்ச்சியடைந்து வருகிறது.
# ஹுக்கா

## கட்டமைப்பு மற்றும் செயல்பாடு

### ஆக்கக்கூறுகள்

குரோமட்கள் தவிர, ஐந்து அல்லது ஆறு பொருட்களால் ஹூக்கா தயாரிக்கப்படுகிறது, அதில் நான்கு பொருட்களுக்கு அதிக முக்கியத்துவம் உண்டு.
# ஹுக்கா

## கட்டமைப்பு மற்றும் செயல்பாடு

### ஆக்கக்கூறுகள்

#### பௌல்

ஹூக்காவின் தலைப்பகுதி என்றும் அழைக்கப்படுகிறது, பௌல் என்பது ஒரு கொள்கலனாகும். இது பொதுவாக களிமண் அல்லது மார்பலால் தயாரிக்கப்படும். புகை பிடிக்கும்போது நிலக்கரி மற்றும் புகையிலையை தாங்குவதும் இதுதான். நிலக்கரிகள் இதன் மேல் பகுதியில் வைக்கப்பட்டு, சரியான வெப்பநிலையில் புகையிலையானது சூடாக்கப்படும்.  
பாரம்பரியம் மிக்க மண் பாண்டம் மட்டுமின்றி பழத்தைக் கொண்டும் ஹூக்காவின் தலைப்பகுதியை வெவ்வேறான வடிவங்களில் உருவாக்குவர். பழமானது, உள்ளீடற்றதாக மாற்றப்பட்டு, துளையிடப்பட்டு, களிமண் சாடியின் வடிவம் மற்றும் அமைப்பை ஒத்ததாக மாற்றப்படுகிறது, பின்னர் அது அதே முறையைப் பயன்படுத்தி, வைக்கப்படுகிறது.  
கடந்த இரண்டு வருடங்களாக, புதிய வடிவங்களில் புகையிலையினுள் சாறுகளை பத்திரப்படுத்தி வைக்கக்கூடிய வகையில் பௌல்கள் பயன்படுத்துகின்றனர். டான்கியரின் ஃபனல் பௌல் மற்றும் சஹாரா வொர்டெக்ஸ் பௌல் இந்த இரண்டும் புதுவிதமாக மாற்றி அமைக்கப்பட்ட ஹூக்கா பௌல்களுக்கான உதாரணமாகும்.
# ஹுக்கா

## கட்டமைப்பு மற்றும் செயல்பாடு

### ஆக்கக்கூறுகள்

#### காற்றுத்திரை (மாற்றுக் கருவி)

ஹூக்கா கவர் காற்றுத்திரை என்ற ஒரு வகையான மூடியாது, பௌல் பகுதியின் மேல் வைக்கப்படுவது. அதில் சின்னஞ்சிறிய காற்றுத்துளைகளும் இருக்கும். தீ அதிகமாகாமல் இருக்கவும், நிலக்கரியின் வெப்பத்தைச் சீராக வைக்கவும் காற்றை சரியான அளவில் உட்செலுத்த இது உதவுகிறது இதோடு மட்டுமில்லாமல் எரியும் பொருட்கள் எதுவும் தூசியாக பறந்து வெளிப்பகுதியை மாசுபடுத்தாதபடியும் இருக்க உதவுகிறது. ஹூக்காவானது பல்கி பெரும்போது நிலக்கரியானது வெளியில் தள்ளப்படாமல் தடுக்க தீயிலிருந்து பாதுகாக்கவும் இது உதவுகிறது.
# ஹுக்கா

## கட்டமைப்பு மற்றும் செயல்பாடு

### ஆக்கக்கூறுகள்

#### ஹோஸ்

தொழில்நுட்பமாக சொல்லப்போனால், ஹோஸ் இருக்கக்கூடிய பைப்பானது, "ஹூக்கா" ஆகாது —வரலாற்றுரீதியாக அதை நேர்-கழுத்து டியூப் என்றே அழைப்பர். இன்றைக்கு, ஹோஸ் (ஒன்று அல்லது அதற்குமேற்பட்ட) ஆனது வளைந்து நெளியக் கூடிய தன்மையுடன், தூரத்தில் இருந்து புகைக்கும்போது, அதை இழுப்பதற்கு முன்னரே குளிர்ச்சி தரக்கூடிய வகையில் அமைக்கப்பட்டிருப்பது சிறப்பம்சமாகும். அதன் முனைப்பகுதியானது உலோகம், கட்டை அல்லது பிளாஸ்டிக் வாய்ப்பகுதியினால் பொருத்தப்பட்டு வெவ்வேறான வடிவம், அளவு, வண்ணம் அல்லது பொருளின் தன்மை அடிப்படையில் அமைந்திருக்கும்.
# ஹுக்கா

## கட்டமைப்பு மற்றும் செயல்பாடு

### ஆக்கக்கூறுகள்

#### அங்கம் மற்றும் கேஸ்கட்கள்

ஹூக்காவின் அங்கமானது, துளையுள்ள பைப்பால் ஆனது. பௌலானது, மேல் பகுதியுடன் இணைக்கப்பட்டிருக்கும். சிலநேரங்களில், ஐஸ் பக்கெட்டானது அங்கத்திற்கும் பௌலிற்குமிடையில் இணைக்கப்பட்டு, புகைக்கு குளிரூட்டும்படி அமைக்கப்பட்டிருக்கும். அதன் கீழ்பகுதியானது, மெல்லிய குழாயினால் (the downstem) செய்யப்பட்டு, நீருடன் பிணைக்கப்பட்டிருப்பதுபோல இருக்கும் இந்த பாகமானது நீர் ஜாடியைத் தொடும் இடமானது ஒரு கேஸ்கட்டைக் கொண்டு சீல் செய்யப்பட்டுள்ளது. அதன் அருகில், குறைந்தது இரண்டு துளைகளாவது இருக்கும். அந்த துளைகள் நீரின் மேலே திறந்திருக்கும் நிலையில் அமையப்பெற்றிருக்கும். ஒன்று அல்லது அதற்கும் மேற்பட்டவை ஹோஸுடன் பொருந்தும்.
# ஹுக்கா

## கட்டமைப்பு மற்றும் செயல்பாடு

### ஆக்கக்கூறுகள்

#### பெருகும் வால்வு (விருப்பத்துக்கு ஏற்ற கருவி)

பெரும்பாலான ஹூக்காகளானது, பெருகும் வால்வுடன் இணைக்கப்பட்டு, வாட்டர் ஜாரில் உள்ள காற்றுபரப்புடன் இணைக்கப்பட்டிருக்கும். நீண்ட நேரம் ஆகியும் பயன்படாமல் இருக்கும் புகையை வெளியேற்ற இது உதவும். இந்த ஒருவழி வால்வானது, பொதுவாக ஒரு எளிய பந்து சிறிய துளையை புவியீர்ப்பு விசையினால் மட்டுமே மூடியிருக்கும் அமைப்பைக் கொண்டதாக இருக்கும். குழாயில் ஊதுவதன் மூலம் உருவாகும் நேர்மறை அழுத்தத்தின் காரணமாக திறக்கும். பியரிங்கானது, மூடியுடன் ஒரு திருகாணியின் மூலம் அசையாமல் பிணைக்கப்பட்டிருக்கும். சரியாக சீல் செய்யப்படுவதை உறுதிப்படுத்த, மூடியானது திறக்கப்பட்டு, பியரிங் மற்றும் அதனுடைய சீட் ஆகியவை சுத்திகரிக்கப்பட்டு அதன் தேய்மானங்கள் அடிக்கடி அகற்றப்பட வேண்டும்.
# ஹுக்கா

## கட்டமைப்பு மற்றும் செயல்பாடு

### ஆக்கக்கூறுகள்

#### நீர் ஜாடி

நீர் ஜாடியின் மேல்பகுதியில், ஹூக்காவின் முக்கிய பகுதி அமைந்துள்ளது. கீழ்நோக்கிய தண்டானது, ஜாடியில் உள்ள நீருக்கு கீழே தொங்கிக்கொண்டிருக்கும். புகையானது, இந்த பகுதியின் வழியே வந்து, கீழ்நோக்கிய தண்டின் வழி வெளிவந்து, நீரில் குமிழிகளைத் தோற்றுவிக்கும். இது புகையை குளிர்வித்து, ஈரப்பதம் மிக்கதாக மாற்றுகிறது. பழச்சாறு போன்ற திரவங்கள், நீரில் சேர்க்கப்படும் அல்லது மாற்றுப்பொருளாகப் பயன்படும். பழம், புதினா இலைகள் மற்றும் நொறுக்கப்பட்ட ஐஸ் கட்டிகள் போன்றவற்றின் துண்டுகளும் சேர்க்கப்படக்கூடும்.
# ஹுக்கா

## கட்டமைப்பு மற்றும் செயல்பாடு

### ஆக்கக்கூறுகள்

#### தட்டு

நிலக்கரியிலிருந்து வெளியேறும் சாம்பல்களைத் தாங்குவதற்கென்றே, ஒரு தட்டு அல்லது ஆஷ்ட்ரே ஆனது பௌலின் கீழே அமைந்திருக்கும்.
# ஹுக்கா

## கட்டமைப்பு மற்றும் செயல்பாடு

### ஆக்கக்கூறுகள்

#### குரோமேட்கள்

பௌல் மற்றும் முக்கிய பகுதி ஆகியவற்றுக்கு இடையே குரோமேட்கள் வைக்கப்படுகின்றன, மேலும் பகுதியின் கேஸ்கட் மற்றும் நீர் ஜாடி மற்றும் ஜாடி மற்றும் குழாய் ஆகியவற்றுக்கு இடையேயும் வைக்கப்படுகின்றன. குரோமேட்களின் பங்கு இதில் முக்கியமானது இல்லையென்றாலும், (தாள் அல்லது டேப் போன்றவையின் பயன்பாடும் பொதுவானதே) பகுதிகளின் இடையில் மூடுவதற்கு உதவும். மேலும் உள்வரும் காற்றின் வேகத்தைக் கட்டுப்படுத்தி புகைக்கப்படும் புகையின் அளவைக் கட்டுக்குள் வைக்கிறது.
# ஹுக்கா

## கட்டமைப்பு மற்றும் செயல்பாடு

### இயங்குமுறை

ஹூக்காவின் கீழ்பகுதியில் உள்ள ஜாடி போதுமான அளவு தண்ணீர் ஊற்றப்பட்டு, குழாய் ஒரு சில சென்டிமீட்டர்கள் மூழ்கி இருக்கும்படி வைக்கப்படுகிறது, இது மிகவும் இறுக்கமாக சீல் செய்யப்படுகிறது. நீரின் ஆழத்தை அதிகரிப்பதால், அதை பயன்படுத்துவதற்கான இழுத்தல் ஆற்றல் அதிகம் தேவைப்படும். புகையிலையானது, ஹூக்காவிற்கு மேல்பகுதியில், எரியும் நிலக்கரிக்கு மேலே உள்ள குடுவையின் உள்ளே வைக்கப்படுகிறது. சில கலாச்சார வழக்கப்படி, குடுவையில் புகையிலை மற்றும் நிலக்கரி ஆகியவற்றைப் பிரிப்பதற்கு, ஈய ஜல்லி அல்லது உலோக திரையைப் பயன்படுத்துவார்கள், இது நிலக்கரி சாம்பல் அதிகமாக உள்ளிழுக்கப்படுவதைக் குறைக்கும். இது புகையிலை ஆளாகும் வெப்பநிலையையும் குறைக்கும், இதனால் புகையிலை நேரடியாக எரிக்கப்படுவதும் தடுக்கப்படும்.  
ஒருவர் குழாய் மூலம் இழுக்கும்போது, காற்றானது நிலக்கரி மற்றும் புகையிலையைத் தாங்கியுள்ள குடுவை ஆகியவற்றின் வழியே வருகிறது. நிலக்கரியால் சூடாக்கப்பட்ட சூடான காற்றானது புகையிலையை காற்றுடன் கலக்க வைக்கும் (எரிக்காது) அதாவது அங்கத்தின் குழாயின் வழியே கடத்தப்பட்டு ஜாரில் உள்ள நீர் வரை நீட்டிக்கும். நீரின் மூலமாக கொப்பளிக்கப்பட்டு, சூட்டை இழந்து ஜாரின் மேல் பகுதியை நிரப்பும். இதில் தான் ஹோஸ் இணைக்கப்பட்டிருக்கும். ஹோஸிருந்து புகைக்காற்றை புகைப்பிடிப்பவர் உள்ளிழுக்கும்போது, நுரையீரலின் வழியாக அது பாய்ந்து ஜாரின் அழுத்தத்தில் மாற்றத்தைக் கொடுத்து நிலக்கரியின் மூலம் கூடுதலான காற்றை இழுக்கும். இவ்வாறே தொடர்ந்து செயல்படும்.  
ஹூக்காவை புகைப்பதற்கு திறந்து குறிப்பட்ட காலம் வரை அதை உறிஞ்சாமல் இருந்தால், வாட்டர் ஜாரின் உள்ளே இருக்கும் புகையானது, "மணமற்றதாய்", விரும்பத்தகாததாய் மாறிவிடும். இவ்வாறு தேங்கும் புகையை, வெளியேற்றுதல் வால்வு இருந்தால் அதன் மூலம் வெளியேற்றலாம். இந்த ஒரு வழி வால்வானது, குழாயில் மெதுவாக ஊதுவதன் மூலமாக உருவாகும் அழுத்தத்தின் காரணமாக திறக்கிறது. பிற அனைத்து ஹோஸ்களும் செருக்கப்பட்டிருந்தால் ஒழிய, பல ஹோஸ் கொண்ட ஹூக்காகளில் இது வேலைசெய்யாது. கைமுறையாக ஹோஸ்களை செருகுவதை தடுப்பதற்கு, ஒரு வழி வால்வுகள் ஹோஸின் சாக்கெட்களில் சிலநேரங்களில் பொருத்தப்பட்டிருக்கும்.
# ஹுக்கா

## சுகாதாரத் தாக்கங்கள்

சிகரெட்களில் இருந்தும் வரும் புகையை விட, இதிலிருந்து வெளியேறும் புகை குறைந்த ஆபத்தையே ஏற்கபடுத்தும் என்பது இதைப் பயன்படுத்துபவர்களின் மத்தியில் இருக்கும் பொதுவான நம்பிக்கையாகும். ஹூக்காவினால் தூண்டப்படும் நீர்ம ஈரப்பதம் இந்த புகையானது குறைவான எரிச்சலைத் தரக்கூடும், இதனால் உண்மையான உடல்நல ஆபத்துக்கள் பற்றிய கருத்துக்கள் குறைந்து தவறான பாதுகாப்பு உணர்வு ஏற்படக்கூடும். நிறுவனங்களைச் சேர்ந்த மருத்துவர்கள் ,மேயோ கிளினிக் நிறுவனம் உட்பட கூறுவது என்னவென்றால், ஹூக்காவைப் பயன்படுத்துவது சிகரெட் புகைப்பதற்குச் சமமாகும் என்றும், சிகரெட்டால் ஏற்படும் அனைத்து பாதிப்புகளும் இதிலும் ஏற்படும் என்கின்றனர் இதை வேல்ர்டு ஹெல்த் ஆர்கனைசேஷனும் அங்கீகரிக்கிறது என்பது குறிப்பிடத்தக்கது.  
ஹூக்காவை புகைக்க குறைந்தபட்சம் 40 நிமிடங்கள் வரை தேவைப்படும் அதாவது 50 முதல் 200 வரை புகையை உள்ளிழுக்க வேண்டியிருக்கும் ஒவ்வொன்றின் வரம்பும் 0.15 முதல் 0.50 லிட்டர் புகையாகும். வேல்ர்டு ஹெல்த் ஆர்கனைசேஷன் மற்றும் அமெரிக்கன் கேன்சர் சொசைட்டி நிறுவனத்தில் அறிக்கையில் கூறப்பட்டுள்ளதாவது, ஒரு மணிநேரம் ஹூக்காவைப் புகைப்பது என்பது 100 முதல் 200 வரை அவர்கள் புகையை உள்ளிழுக்கிறார்கள் இதனால் ஒரு சிகரெட்டில் அவர்கள் பெறும் நிகோட்டினை இதில் 70 முறை அவர்கள் பெறுகின்றனர் என்பது தான் அது.  
2005 ஆம் ஆண்டு நடந்த ஆய்வு ஒன்றில் கூறப்பட்டிருப்பதாவது, வாட்டர் பைப்பைப் பயன்படுத்தி புகைப்பிடிப்பவர்கள், ஐந்து சதவீதத்திற்கும் மேல் புகைப்பிடிக்காதவர்களைக் காட்டிலும் ஈறு சார்ந்த பிரச்சினைகளுக்கு ஆளாகின்றனர் என்பதுதான் அது. வாட்டர் பைப்களைக் கொண்டு புகைப்பிடிப்பவர்கள், புகைப்பிடிக்காதவர்களைக் காட்டிலும் ஐந்து சதவீதத்திற்கு நுரையீரல் புற்றுநோய்க்கு ஆளாகின்றனர்.  
வேதிபொருட்களை வடிகட்டப் பயன்படும் நீரானது, முழுவதுமாக தீங்கு தரக்கூடிய வேதிப்பொருட்களை அகற்றாது என்பது கவலைக்குரிய விஷயமாகும்.  
ஹூக்கா புகைப்பது குறித்த ஆய்வின் முடிவில் பாகிஸ்தானில் புற்றுநோயை ஏற்படுத்தி இருப்பதாக 2008 ஆம் செய்தி வெளியானது. இதன் நோக்கம் என்னவென்றால் "சீரம் சிஈஏ நிலைகளை வழக்கமான/விசேஷ ஹூக்கா புகைப்பவர்களிடமிருந்து எடுப்பதே ஆகும், அதாவது, ஹூக்கா மட்டும் புகைப்பவர்கள் (சிகரெட்கள், பீடிகள் முதலியவற்றைப் புகைக்காதவர்கள்.), ஒரு நாளுக்கு 1 முதல் 4 முறைகள் 120 கிராம் புகையிலை-மொலாசாஸ் கலவயைப் பயன்படுத்தி (அதாவது, புகையிலையின் எடையானது, 1கி எடையுள்ள 60 சிகரெட்களுக்கு சமமானது) 1 முதல் 8 முறைகள் உட்கொள்பவர்கள்". கார்சினோஎம்பிராயினில் ஆன்டிஜென் (சிஈஏ) என்பது, பல்வேறான புற்றுநோயில் கண்டறியக்கூடிய அடையாளமாகும். சிகரெட் புகைப்பவர்களை விட விசேஷ ஹூக்கா புகைப்பவர்களிடையே அளவுகள் குறைவாகவே இருந்தன, ஆனாலும் இந்த வித்தியாசம் புள்ளியல் ரீதியாக ஒரு ஹூக்கா புகைப்பவர் மற்றும் புகைக்காதவர் இடையே பெருத்த வேறுபாடு எதையும் தரவில்லை. மிகத் தீவிரமாக ஹூக்காவுக்கு அடிமையானவர்களுக்கு (அதாவது ஒரு நாளைக்கு 2 முதல் 4 தடவை; 3 இலிருந்து 8 தடவை; 2 மணிநேரத்தில் இருந்து 6 மணிநேரம் வரை) பயன்படுத்துபவர்களுக்கு சிஈஏ நிலைகள் நிச்சயமாக அதிகரிக்கும் என்பதே அது.
# சிண்ட்ரெல்லா

"**சிண்ட்ரெல்லா; அல்லது தி லிட்டில் கிளாஸ் ஸ்லிப்பர்** " (பிரெஞ்ச்: *சிண்ட்ரெல்லியன், ou La petite Pantoufle de Verre* ) என்பது அனைவராலும் அறியப்பட்ட பாரம்பரியமிக்க கதை ஆகும். இதன் ஆயிரக்கணக்கான பதிப்புகள் உலகெங்கிலும் வலம் வந்துள்ளது. தலைப்பின் கதாநாயகி ஒரு இளம் பெண். இக்கட்டான சூழ்நிலையில் வாழும் அவள் வாழ்வில் ஏற்படும் திடீர் நல்வாய்ப்பைப் பற்றியதே இந்தக் கதை. "சிண்ட்ரெல்லா" என்ற வார்த்தையின் பொருள், அறிந்துகொள்ள முடியாத ஒருவரின் பண்புகள் என்பதாகும் அல்லது வாழ்க்கையின் பெரும் துன்பங்களைச் சந்தித்த ஒருவர் அதையெல்லாம் வெற்றிகொண்டு மீண்டு வந்ததையும் குறிக்கும். ஊடகத்தில் ஒரு கதைக்கு உண்டான அனைத்து அம்சங்களும் சிறப்பாக அமையப்பெற்ற இன்னும் சொல்லப்போனால் சர்வதேச அளவில் ஒரு புகழ்பெற்ற நாடகமாக **சிண்ட்ரெல்லா** இன்னும் இருந்துகொண்டிருக்கிறது.
# சிண்ட்ரெல்லா

## உருவான விதம் மற்றும் வரலாறு

### ரோடோபிஸ்

பாரம்பரியமிக்க பழமையை நினைவுகூரும் வகையில் சிண்ட்ரெல்லா நாடகத்தின் கதையின் கரு அமைந்திருக்கும். கிரேக்க வரலாற்றிஞர் ஸ்ட்ராபோ (*ஜியோகிராஃபிக்கா* புத்தகம் 17, 1.33) என்பவர், முதல் நூற்றாண்டில் (BC) கிரேக்க-எகிப்திய பெண்ணான ரொடோபிஸ் பற்றி, "ரோஸி-ஐஸ்" என்ற கதையை பதிவுசெய்துள்ளார். பழமையான எகிப்தில் கிரேக்க குடியேற்றமான நௌகிராடிசில் வாழ்ந்தவர் அவர். அந்தக் கதை:  
ஸ்ட்ராபோவிற்கு முன் சுமார் ஐந்து நூற்றாண்டுகளுக்கு முன் வாழ்ந்த ஹீரோடொடஸ் என்பவர் ரொடோபிஸ் குறித்த கூடுதல் தகவல்களை தனது *வரலாற்றில்* கூறியுள்ளார். அதில் திராஸ்ஸில் இருந்து ரொடொபிஸ் வந்ததாகவும், சமோஸின் லாட்மோனின் அடிமையாக அவள் இருந்ததாகவும், அவளுடன் துணை அடிமையாக ஏசோப்பும் இருந்ததாகவும் கூறப்பட்டுள்ளது. பாரோ அமசிஸின் போது அவள் எகிப்திற்கு அழைத்துச் செல்லப்பட்டதாகவும் அங்கு பாடல்வரி கவிஞர் சப்போவின் தம்பியான மைடெலேன் கெராக்ஸிடம் ஒரு குறிப்பிட்ட தொகை கொடுத்ததால் விடுதலை செய்யப்பட்டு சுதந்திரமாக வாழ்ந்ததாகவும் வரலாற்றுப் பதிவுகள் கூறுகின்றன.  
பின்னர், ஏலியன் (ca. 175–ca. 235), படத்தில் இந்த கதை மீண்டும் வேறொரு வடிவம் பெற்று வெளிவந்தது அதன்மூலம் சிண்ட்ரெல்லா கதையின் கரு மிகவும் பிரபலமான ஒன்றாக கருதப்பட்டது.
# சிண்ட்ரெல்லா

## உருவான விதம் மற்றும் வரலாறு

### பழைய சீன பதிப்புகள்

கதையின் மற்றொரு பதிப்பில், *எ சியான்* , *மிசலேனிய்யஸ் மோர்சல்ஸ் ஃபிரம் யூயங்* படத்தில் நடித்துள்ளார் {}Tuan Ch'eng-Shih -இன் இந்தப்படம் 860 -ஆம் ஆண்டுகளில் வெளியானது. தனது மாற்றாந்தாயால் ஒரு இளம்பெண்ணின் தாய் கொல்லப்படுகிறாள்.அவளின் தாய் மீண்டும் மீனாக மறுபிறப்பு அடைகிறாள். அந்த மீனுடன் பழகும், கடினமாக உழைக்கக்கூடிய அழகான பெண்ணைப் பற்றியது இந்தக் கதை. எ சியான் மந்திரம் நிறைந்த எலும்புகளை சேகரித்து வைத்து, விழாவிற்கு ஏற்றபடி அவளின் ஆடைகள் இருக்கும்படி மாற்றுகின்றனர். வரும் வழியில் அவள் தனது காலணியைத் தொலைக்கும்போது, அரசர் அதனைக் கண்டு அவள் மேல் காதல் கொள்கிறார்.
# சிண்ட்ரெல்லா

## உருவான விதம் மற்றும் வரலாறு

### பிற கிழக்கத்திய பதிப்புகள்

நடுத்தர காலங்களில் வெவ்வேறான அம்சங்களைக் கொண்டு உருமாறிய பல கதைகள் உள்ளன *அராபியன் நைட்ஸ்* என்று அழைக்கப்படக்கூடிய *ஒன் தௌசன் அண்ட் ஒன் நைட்ஸ்* , "தி செகண்ட் ஷேக்ஸ் ஸ்டோரி", "தி எல்டஸ்ட் லேடிஸ் டேல்" மற்றும் "அப்டல்லா இபின் படில் அண்ட் ஹிஸ் பிரதர்ஸ்" போன்றவை அவற்றில் சிலவாகும். இவை அனைத்தும் பொறாமை மிக்க மூத்தவர்கள் இருவர், இளையவர்களை கொடுமைப்படுத்தும் கதையின் கருவை மையமாகக் கொண்டதாகும். இந்தக் கதையில் வரும் கதாப்பாத்திரங்களில் சில பெண்களாகவும், பிறர் ஆண்களாகவும் இருப்பர். "ஜூடர் அண்ட் ஹிஸ் பிரெத்ரன்" என்ற ஒரு கதையில் மேற்கூறிய கதைகளில் வரும் நல்லவிதமான முடிவுகளைப் போல அல்லாமல், மூத்த சகோதரர்களால் இளைய சகோதரன் விஷம் வைத்து கொல்லப்படுவதைப் போன்ற மோசமான முடிவு இருக்கும்படி இந்தக் கதை மாற்றம் செய்யபட்டிருந்தது.
# சிண்ட்ரெல்லா

## உருவான விதம் மற்றும் வரலாறு

### ஐரோப்பா

"லா கட்டா செனேரென்டோலா" அல்லது "தி ஹார்ட் கேட்" என்ற முந்தைய ஐரோப்பிய கதையானது, *Il பென்டெமேரொனே* என்ற புத்தகமாக வந்துள்ளது. இதை இத்தாலிய தேவதைக் கதை தொகுப்பாளர் கியாம்பட்டிஸ்தா பசிலி 1635 ஆம் ஆண்டுகளில் எழுதியுள்ளார். பிரெஞ்ச் ஆசிரியர் சார்லஸ் பெரால்ட் மற்றும் ஜெர்மன் பிரதர்ஸ் கிரிம் என்பவர்களால் வெளியிடப்பட்ட முந்தையை பதிப்பிலிருந்து இந்த பதிப்பு உருவாக்கப்பட்டது. (குறிப்பு: பிரதர்ஸ் கிரிம்மின் பதிப்பில், தேவதை மூதாட்டி யாரும் இல்லை ஆனால் அவளின் தாயின் ஆன்மா, அவரின் கல்லறையில் வளர்ந்த ஒரு மரத்திலிருக்கும் இரு பறவைகளில் இருப்பதாக சித்தரிக்கப்பட்டது.)  
1967 ஆம் ஆண்டு சார்லஸ் பெரால்ட் எழுதிய சிண்ட்ரெல்லா கதை மிகவும் பிரபலமானது. பூசணி, தேவதை-பாட்டி மற்றும் கண்ணாடி காலணிகள் அறிமுகம் தொடர்பாக இவர் கூடுதலாக சேர்த்த விஷயங்களே இந்த கதைக்கு பிரபலத்தை ஏற்படுத்தியது. பெரால்ட்டின் பதிப்பில் சிண்ட்ரெல்லா உரோமத்தினால் ஆன காலணியை ("pantoufle en vair"), அணிந்திருந்ததாக எழுதியிருந்தார். இந்தக் கதையானது ஆங்கிலத்தில் மொழிமாற்றம் செய்யப்பட்டபோது, *vair* என்பது *verre* (கண்ணாடி) என்பது போன்று எழுத்துபிழையுடன் பதிவாகியது. இதன் விளைவாக கண்ணாடி காலணிகளையே சிண்ட்ரெல்லா அணிந்திருந்தாக இன்றுவரை தொடர்கிறது.  
19 ஆம் நூற்றாண்டில், ஜேக்கப் மற்றும் வில்ஹெம் கிரிம் சகோதரர்களால் மற்றொரு பதிப்பு பதிவுசெய்யப்பட்டது. கதையின் பெயர் "அஸ்சென்புட்டேல்" (ஆங்கில மொழிபெயர்ப்பில் "*சிண்ட்ரெல்லா* "). மேலும் சிண்ட்ரெல்லாவிற்கு அவள் தாயின் கல்லறையில் வளரும் ஒரு மரத்திலிருந்து தான் தேவதை-மூதாட்டியிடமிருந்து அவள் விரும்பியது அனைத்தும் கிடைத்திருக்கிறது. இந்தப் பதிப்பில், மாற்றாந்தாய் சகோதரிகள் இருவரும் சிண்ட்ரெல்லாவின் பாதத்தை அறுத்து அவள் அணிந்திருக்கும் காலணியை பறிக்க முயற்சி செய்கின்றனர். ஆனால் அந்த இரண்டு சகோதரிகளின் கண்பார்வையைப் பறித்த புறா ஒன்று இளவரசருக்கு அவர்களின் கொடிய எண்ணத்தை தெரியப்படுத்துகிறது. அவர்களின் அந்தக் கொடிய எண்ணத்தின் விளைவாக தங்களின் வாழ்நாள் முழுவதும் இருவரும் கண்பார்வையற்ற பிச்சைக்காரிகளாகவே கழிக்கின்றனர். இந்தக் கதையில் இருமுறை சூழ்ச்சிகளில் சிக்கிக்கொள்ளவிருந்த இளவரசன், பறவைகளால் காப்பாற்றப்படுகிறான். இதன் அடிப்படையில் வைத்து பார்க்கும்போது, இளவரசரின் நிலையை சற்று தரம் தாழ்த்துவதாக அமைக்கப்பட்டுள்ளது. அதே நேரத்தில் சிண்ட்ரெல்லாவின் கதாப்பாத்திரத்திற்கு மிகுந்த மதிப்பு கொடுக்கப்பட்டுள்ளது.  
ஸ்காட்டிஷ் செல்டிக் கதையில், ஜீல், டான் மற்றும் கிரிதேனேக் என்பவர்களைக் கொண்ட கதை ஒன்றும் உருவாக்கப்பட்டுள்ளது. செல்டிக்கில் வரும் உடன் பிறந்த சகோதரிகள் ஜீல், டான் மற்றும் கிரிதேனேக் இதில் கிரிதேனேக் தான் சிண்ட்ரெல்லா.
# ஸ்கார்ப்பியன்ஸ் (இசைக்குழு)

**ஸ்கார்ப்பியன்ஸ்** என்பவர்கள் ஜெர்மனியின் ஹேன்னோவர் பகுதியைச் சேர்ந்த ஹெவி மெட்டல்/ஹார்டு ராக் பேண்ட் இசைக்குழுவினர் ஆவர். அவர்களின் மிகச்சிறந்த 1980களின் ராக் தேசியகீதமான "ராக் யூ லைக் எ ஹரிக்கேன்" மற்றும் அவர்களின் சிங்கிள்ஸ் பாடலான "நோ ஒன் லைக் யூ", "செண்ட் மீ ஆன் ஏஞ்சல், "ஸ்டில் லவ்விங் யூ", மற்றும் "விண்ட் ஆஃப் சேஞ்ச்" ஆகியவற்றுக்காக மிகவும் புகழ்பெற்றவர்கள் ஆவர். இந்த இசைக்குழுவின் ஆல்பங்கள் உலகெங்கும் 100 மில்லியனுக்கும் அதிகமாக விற்பனையாகிவிட்டது, மேலும் அவை, விஹெச்1இன் *தலைசிறந்த ஹார்டு ராக் கலைஞர்கள்* நிகழ்ச்சியில் #46 இடத்தைப் பெற்றது. விஹெச்1 இன் *100 சிறந்த ஹார்டு ராக் பாடல்* களில் "ராக் யூ லைக் ஏ ஹரிக்கேன்" என்பது 18வது இடத்தைப் பிடித்தது. 40 ஆண்டுகள் செயல்பட்ட பிறகு, இந்த இசைக்குழுவினர் நிகழ்ச்சி மற்றும் பதிவு இசையைத் தொடர்ந்து வருகின்றனர். ஜனவரி 24, 2010 -இல் இந்த இசைக்குழு, அவர்களுடைய வரவிருக்கும் ஆல்பமான *ஸ்டிங் இன் தி டெயில்* என்பதற்கான ஆதரவு சுற்றுலாவுக்கு பின்னர் ஓய்வு பெறப்போவதாக அறிவித்தனர்.